KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. június 17-i ülésére)

TÁRGY: 
AZ 1. SZÁMÚ HÁZI GYERMEKORVOSI KÖRZET MŰKÖDTETŐJÉNEK VÁLTOZÁSA
A 1. számú, területi ellátási kötelezettséggel működő, házi gyermekorvosi körzet működtetője, Dr. Csenki József 2009. május 25. napján kelt beadványában bejelentette, hogy 2009. szeptember 1. napjától el kívánja idegeníteni a praxis működtetési jogát és kéri megbízási szerződésének 2009. augusztus 31. napjával történő megszüntetését.       
Az önálló orvosi tevékenységről szóló 2000. évi II. törvény ( a továbbiakban Ötv.) 1. §. (2) bekezdés a) pontja értelmében az „önálló orvosi tevékenység: a területi ellátási kötelezettség körében az egészségügyről szóló 1997. évi CLIV. törvény szerint a háziorvos, a házi gyermekorvos, a fogorvos által nyújtott egészségügyi ellátás.”

Az Ötv. 1. §. (2) bekezdés c) pontja alapján „a működtetési jog: az egészségügyi államigazgatási szerv által az a) pont szerinti orvos részére adott önálló orvosi tevékenység nyújtására jogosító engedélyben foglalt jog.”

Az Ötv. 2.§.(3) bekezdése szerint a működtetési jog olyan, személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható.”

Az Ötv. 2. §. (8) bekezdése szerint „a működtetési jog elidegenítésére irányuló jog a működtetési jog  jogosultját is megilleti.”
A háziorvosi működtetési jog megszerzéséről és visszavonásáról, valamint a háziorvosi tevékenységhez szükséges ingó, ingatlan vagyon és működtetési jog megszerzésének hitelfeltételeiről szóló 18/2000. (II.25.) Korm. rendelet ( a továbbiakban: Rendelet) 7. §. (1) bekezdése szerint „a működtetési jog jogosultja a működtetési jogot mint vagyoni értékű jogot az e rendeletben meghatározott feltételeknek megfelelő személynek elidegenítheti.”

A Rendelet 7. §. (3) bekezdése szerint „a működtetési jogot – ingyenesen vagy visszterhesen – csak olyan személy részére lehet elidegeníteni, aki nem rendelkezik működtetési joggal, de birtokában van a regionális intézet határozata arról, hogy megfelel a működtetési jog engedélyezésére nézve jogszabályban megállapított feltételeknek.”

A Rendelet 3. §. (1) bekezdése alapján „(…) önálló háziorvosi tevékenységet végezni csak külön működtetési engedély vagy hatósági bizonyítvány birtokában lehet. Ennek megfelelően a működtetési jog megszerzése a jogi előfeltétele annak, hogy az önkormányzat valamely orvost háziorvosként foglalkoztasson.”

Dr. Csenki József a praxist Dr. Urfi Edit háziorvosra – a hatályos jogszabályok által engedélyezett módon – kívánja átruházni.

Dr. Urfi Edit 2009. május 25-én kelt, az 1. számú gyermek háziorvosi praxis ellátására vonatkozó szándéknyilatkozatához csatolta Dr. Csenki József  és közte 2009. május 15. napján, a működtetési jog átadására vonatkozó adásvételi előszerződést. Csatolta továbbá  az Állami Népegészségügyi és Tisztiorvosi Szolgálat Dél-alföldi Regionális Intézete Jogi Osztály (6726 Szeged, Derkovits fasor 7-10.) 2009. április 28. napján kelt, 2671-6/2009. számú határozatát, amelyben igazolják, hogy Dr. Urfi Edit rendelkezik a működtetési jog engedélyezésének feltételeivel.
Dr. Urfi Edit diplomáját Szegeden a Szent-Györgyi Albert Orvostudományi Egyetem Általános Orvos Karán szerezte 1994-ben. Száma:169/1994.OE.sz. 1999-ben csecsemő- gyermekgyógyászat szakvizsgát szerzett. 1994. év óta a kiskunhalasi Semmelweis Kórház Csecsemő és Gyermek Osztályán dolgozik.
A háziorvos a körzetet a Futó és Társa Egészségszolgáltató és Kereskedelmi Kft. (Kiskunhalas, Gyöngyvirág u. 14.) ügyvezetőjeként szándékozik működtetni.

A fentiekben ismertetett jogszabályok, illetve szakmai adatok alapján a kérelmező jogosult a működtetési jog alapján végezhető tevékenység gyakorlására, valamint megfelel a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendeletben foglalt feltételeknek, tehát alkalmas az 1. számú gyermek háziorvosi körzet működtetésére.

A fentiek alapján javasolom, hogy a Képviselő-testület a határozat-tervezetben foglaltak szerint döntsön.
Kiskőrös, 2009. május 29.

Domonyi László sk.

polgármester

HATÁROZAT-TERVEZET

1.
A Képviselő-testület közös megegyezéssel 2009. augusztus 31. napjával megszünteti a Dr. Csenki Pediáter Betéti Társaság beltagjával Dr. Csenki Józseffel (Kiskőrös, Rákóczi u. 26/1. szám alatti lakos) 2002. március 22. napján megkötött, az 1. számú házi gyermekorvosi körzet területi ellátási kötelezettséggel történő működtetésére vonatkozó megbízási szerződést.
Felelős: 

polgármester

Határidő: 
2009. augusztus 31.

2. 
A Képviselő-testület az 1990. évi LXV. Törvény 8. §.(4) bekezdése és az 1997.évi CLIV. törvény 152.§.(1) bekezdésének a) pontja alapján a házi gyermekorvosi tevékenység működtetési jogának – a 18/2000.(II.25.) Korm. rendelet 7.§. (1) bekezdése szerinti - vásárlás jogcímen történő folytatása alapján megbízza Dr. Urfi Edit vállalkozó háziorvost (6400 Kiskunhalas, Gyöngyvirág u. 4. ) 2009. szeptember 1. napjával a Kiskőrös, 1. számú, területi ellátási kötelezettséggel működő házi gyermekorvosi körzet működtetésével a határozat-tervezet mellékletében foglalt megállapodás szerint.

Felelős: 

polgármester

Határidő: 
2009.augusztus 31.
3. 
A Képviselő-testület felhatalmazza a polgármestert a 2. pont szerinti megállapodás aláírására.

Felelős: 

polgármester

Határidő: 
2009. augusztus 31.

